สวัสดีค่ะ อยากสอบถามว่าประจำเดือนมาเป็นสีน้ำตาลเมื่อวันที่1/8/62ไปแล้วรอบนึง แล้วก็มาอีกทีวันที่25/8/62 แต่เป็นสีน้ำตาลและมาน้อยแต่ว่ามานานแบบมันเลอะๆกางเกงในอยู่ตลอด เมื่อวันที่02/09/62พึ่งมีอะไรกับแฟนค่ะเพราะคิดว่าประจำเดือนหมดแล้วแต่กลับเลอะออกมาเป็นลิ่มๆนิดนึงค่ะ จะเป็นอะไรมั้ยค่ะ ใส่ถุงตลอดค่ะ เครียดตรงที่มาน้อยและเป็นสีน้ำตาลค่ะ
สวัสดีค่ะ หากประจำเดือนมาวันที่ 1 ส.ค. แล้วมาอีกครั้งวันที่ 25 ส.ค. เท่ากับมีระยะห่างระหว่างรอบประจำเดือนที่ 24 วัน ซึ่งถือเป็นระยะห่างระหว่างรอบประจำเดือนที่ปกติดี อย่างไรก็ตาม หากมีปริมาณน้อยกว่าปกติและมานานเกิน 7 วันแล้ว อาจเกิดจากสาเหตุต่างๆ เช่น1. หากก่อนหน้านั้น ได้มีเพศสัมพันธ์ อาจเกิดจากมีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น แต่มักมีอาการปวดท้องน้อยร่วมด้วย2. มีมดลูกอักเสบ แต่มักมีอาการปวดท้องน้อยและตกขาวร่วมด้วย3. มีโรคของมดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอร์โมนของรังไข่ผิดปกติ5. ผลข้างเคียงจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น6. มีโรคในระบบอื่นๆ เช่น ภาวะไทรอยด์ฮอร์โมนผิดปกติหากก่อนหน้านั้น เคยมีเพศสัมพันธ์ แนะนำควรลองตรวจหาการตั้งครรภ์ด้วย หากไม่ได้มีเพศสัมพันธ์ แนะนำควรสังเกตอาการไปก่อน หากยังคงมีเลือดออกมาต่อเนื่องนานหลายวัน หรือออกแบบกะปริดกะปรอยมาอีกเรื่อยๆ ก็ควรไปพบแพทย์เพื่อหาสาเหตุค่ะ